|Jaroslava Valová | História SIKO | Katalógy|
|Čo sa stalo v rokoch: 1990-1991 | 1992 - 1994 | 1995 - 1999 | 2000 - 2009 | 2010 | 2011 | 2012 | 2013 | 2014 | 2015


Pozíciu celorepublikového hráča potvrdil v roku 2001 úspešný vstup do Prahy. Kúpa priemyselného areálu na Čiernom Moste vytvorila základ pre vybudovanie prvej veľkej predajne. Prebudovanie areálu a vytvorenie nového konceptu predajne bolo ďalším úspechom Jaroslavy. "Megapredajňa" kúpeľní, ako predajňu po otvorení nazvali novinári, vzbudila záujem médií i verejnosti a potvrdila správnosť zvolenej cesty. Stala sa vlajkovou loďou firmy a inšpiráciou pre existujúce i novovznikajúce predajne – vlastné i partnerské.
Nasledovalo strategické rozhodnutie expandovať do maximálneho počtu krajských miest aj za cenu vysokých cien prenajatých plôch v obchodných centrách, čo umožnilo rýchlo otvoriť predajne na miestach s vysokým pohybom zákazníkov. Okrem iných tak vznikli veľké predajne v Prahe-Průhoniciach, Zlíne a brnianskom Avione. Jaroslava sa osobne podieľala na tvorbe každej z nich od samého začiatku až do jej otvorenia. Nie všetko sa samozrejme darí, niekoľko partnerských predajní pre nepriaznivú finančnú situáciu zaniklo.
Obchodnú politiku stále viac preberali synovia a Jaroslava sa tak okrem vytvárania konceptu maloobchodných predajní mohla intenzívnejšie zamerať na zdravú ekonomiku a marketing firmy. SIKO urobilo ďalší krok vpred: vydalo svoj prvý produktový katalóg predstavujúci základnú ponuku tovarov a odkazujúci na najväčšie krajské predajne. Inšpirovaný zahraničnými veľtrhmi začal následne novovytvorený tím produktových manažérov, na čele s Víťom, vyvíjať vlastné produkty. SIKO začalo okrem bežne dostupných tovarov postupne ponúkať aj kompletný sortiment vlastných značiek, a to aj s nadštandardnou zárukou a pozáručným servisom.